ນາຍົກໄທ ໂຄສະນາຫາສຽງ ໃນການໂຮມຊຸມນຸມ ທີ່ບາງກອກ
ນາຍົກໄທຈະໃຫ້ຄວາມກະຈ່າງແຈ້ງ ກ່ຽວກັບການປະທ້ວງທີ່ຮຸນແຮງ ຂອງພວກເສື້ອແດງ ໃນການໂຮມຊຸມນຸມທີ່ບາງກອກ
ນາຍົກລັດຖະມົນຕີໄທ ທ່ານອະພິຊິດ ເວດຊາຊີວະໃຫ້ຄຳໝັ້ນສັນຍາວ່າຈະເປີດເຜີຍຂໍ້ມູນ ໃໝ່ໃຫ້ຊາບກ່ຽວກັບຄວາມຮຸນແຮງທາງການເມືອງໃນປີກາຍນີ້ ໃນລະຫວ່າງການໂຮມຊຸມ ນຸມໂຄສະນາຫາສຽງໃນວັນພະຫັດມື້ນີ້ຢູ່ທີ່ບ່ອນພວກເສື້ອແດງຫຼື ນປຊ ຈັດການປະທ້ວງ ຂຶ້ນນັ້ນ ເຈົ້າໜ້າທີ່ໄດ້ສົ່ງກຳລັງຕຳຫຼວດຫຼາຍຮ້ອຍຄົນ ໄປຍັງບໍລິເວນດັ່ງກ່າວ ຍ້ອນຢ້ານຈະເກີດ ຄວາມຮຸນແຮງຂຶ້ນ ຂະນະທີ່ພວກຜູ້ນຳເສື້ອແດງໄດ້ສັ່ງໃຫ້ສະມາຊິກຂອງຕົນ ຢູ່ໃຫ້ໄກໆ ຈາກບ່ອນໂຄສະນາຫາສຽງ ໃນເຂດໃຈກາງບາງກອກ ບັນດາສະມາຊິກຂອງພວກຝ່າຍ ຄ້ານກ່າວວ່າ ການເລືອກເອົາສະຖານທີ່ດັ່ງກ່າວເປັນບ່ອນຊຸມນຸມຂອງທ່ານອະພິຊິດແມ່ນ ເປັນການໝິ່ນປະໝາດຕໍ່ບັນດາຄອບຄົວຂອງພວກ 90 ກວ່າຄົນທີ່ໄດ້ເສຍຊີວີດເວລາຕຳ ຫຼວດທັບມ້າງການປະທ້ວງທີ່ດຳເນີນມາເປັນເວລາ 6 ອາທິດໃນເດືອນພຶດສະພາປີ 2010 ການຢັ່ງຫາງສຽງສຳລັບການເລືອກຕັ້ງຂອງໄທໃນວັນທີ 3 ກໍລະກົດຈະມານີ້ສະແດງໃຫ້ ເຫັນວ່າ ພັກປະຊາທິປັດຂອງທ່ານອະພິຊິດມີຄະແນນສຽງເປັນຮອງຫຼືນຳຫຼັງພັກເພື່ອໄທ ພາຍໃຕ້ການນຳພາຂອງນາງຍິ່ງຣັກ ຊິນນະວັດ ທີ່ເປັນນ້ອງສາວຂອງອະດີດນາຍົກລັດ ຖະມົນຕີທັກສິນ ຊິນນະວັດທີ່ໄດ້ຖືກຂັບໄລ່ອອກຈາກອຳນາດ ໃນການກໍ່ລັດຖະປະຫານ ປີ 2006 ແລະລີ້ໄພ ຢູ່ໃນຕ່າງປະເທດເວລານີ້ ທີ່ຊ່ອຍພາໃຫ້ມີການປະທ້ວງຂອງພວກ ເສື້ອແດງນັ້ນ ທ່ານອະພິຊິດກ່າວຕໍ່ພວກນັກຂ່າວໃນວັນພຸດວານນີ້ວ່າ ທ່ານຄິດວ່າບັນດາຜູ້ມີສິດປ່ອນ ບັດໄດ້ຮັບອິດທິພົນຈາກການຕຳໜິຕິຕຽນ ຕໍ່ລັດຖະບານຂອງທ່ານໃນການຮັບມືກັບການ ປະທ້ວງແລະການໂຮມຊຸມໃນມື້ນີ້ແມ່ນເປັນໂອກາດອັນດີທີ່ຈະໃຫ້ຄວາມກະຈ່າງແຈ້ງກ່ຽວ ກັບການເຂົ້າໃຈຜິດດັ່ງກ່າວ